### 6.     Vejledning om initiativret

**Åbent**

Sagsnr.: 326-2020-66979       J.nr.: 00.22.00           Dokumentnr.:
326-2020-275789

**Sagstype**

Orientering.

**Resume og sagens baggrund**

De tidligere retningslinjer om [adresse]
mulighed få en sag behandlet i Kommunalbestyrelsen er fra 2014.
Retningslinjerne er blevet gennemgået, præciseret på nogle områder og nu
skrevet som en vejledning til Kommunalbestyrelsens medlemmer.

**Indstillinger**

Direktøren indstiller, at Kommunalbestyrelsen orienteres om
ny opdateret vejledning om initiativret.

**Behandling**

Direktion, Økonomiudvalg, Kommunalbestyrelse.

**Sagsfremstilling**

For at understøtte Kommunalbestyrelsens arbejde sættes der
sat fokus på vejledning af medlemmerne af Kommunalbestyrelsen. Det sker blandt andet
gennem udarbejdelse af vejledninger om emner, der med jævne mellemrum giver
anledning til spørgsmål om gældende regler.

Forvaltningen vil sikre kendskab og let adgang til relevant
vejledning. I første omgang gælder det en ny opdateret vejledning for
anvendelse af initiativretten, som er medlemmernes mulighed for at få en sag
behandlet i Kommunalbestyrelsen.

Det er planen at tage andre emner op efterhånden som behov
opstår. Emnerne kan blandt andet være vejledning om sagsindsigt og henvendelser
til administrationen mm.

Målet er at gøre vejledningerne tilgængelige for
Kommunalbestyrelsen efterhånden som de bliver udarbejdet. Det er planen at
oprette et digitalt forum for Kommunalbestyrelsens medlemmer på kommunens
intranet. Et sådan digitalt rum på intranettet vil også kunne anvendes til
andet relevant information til Kommunalbestyrelsen. Det kan være materiale om
rammerne for det politiske arbejdet, men også andet informativt materiale vil
kunne samles og derved sikre en let og overskuelig tilgængelighed.

**Økonomiske konsekvenser**

Ingen.

**Direktionens møde den 7.
september 2020:**

Anbefales.

**Økonomiudvalgets møde den 30.
september 2020:**

Taget til efterretning.

**Bilag**

|  |  |
| --- | --- |
| Vejledning om initiativret | 326-2020-275770 |